Merkent wnder iemer mere (Mit originalen Lettern)
Merkent wnder iemer mere·
do ich die lieben ivngeſt ſach·
do was ich v̾zagt ſo ſere·
dc ich voꝛ liebe niht enſpꝛach·
ich was ir ze ſehenne fro·
des erſchꝛak mis h̾zen lere·
wafen wie geſchach mir ſo·

Wibes ere wibes gvͤte·
wibes ſchoͤne ir w̾dekeit·
git den mannē hohgemvͤte·
die gegen tvgenden ſint bereit·
ſi froͤit als dv́ ſvmerzit·
gegen des w̾den meigen blůte·
ach was der froͤiden git·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse